ፕሬዝዳንት ዶናልድ ትራምፕ "ሥልጣናቸውን ለግል የፖለቲካ ጥቅም አውለዋል" በሚል በዪናይትድ ስቴትስ ምክር ቤት የዲሞክራቲክ ፓርቲ አባላት ያቀረቡትን ክስ ተከትሎ ከሥልጣን ሊያስነሳ በሚያስችል የሕግ ሂደት ባለፈው ግንቦት ወር ከሥልጣናቸው የተነሱት በዩክሬይን የቀድሞዋ የዩናይትድ ስቴትስ አምባሳደር Marie Yovanovitch ዛሬ ከማለዳው አንስቶ ይፋ የምስክርነት ቃላቸውን በመስጠት ላይ ናቸው።
በሰሜናዊ ካሊፎርኒያ የተቀሰቀሰውን ሰደድ እሳት እያንቀለቀለ ሥፋት ያለው ሥፍራ እንዲያካልል ምክኒያት የሆነው ከባድ አውሎ ንፋስ ረገብ ቢልም፤ በግዛቲቱ ደቡባዊ ክልል የሚገኙ የእሳት አደጋ ተከላካዮች ግን በበኩላቸው የዓየር ትንበያ ባለሞያዎች በዓመታት ውስጥ ከታዩት ሁሉ የበረታ ይሆናል የሚል ግምት በሰጡት እጅግ ከባድ የአውሎ ነፋስ አማካኝነት ከምዕራባዊ ሎሳንጀለስ፣ ሊዛመት ይችል ይሆናል የሚል ሥጋት ላሳደረ የሰደድ እሳት በመዘጋጀት ላይ መሆናቸው ተናገሩ።